Amerikaning Forbes jurnali tomonidan taqdim etiladigan dunyoning eng mashhur 100 sarmoyachisi reytingi yoxud "Midas ro‘yxati" yangilandi. "Midas ro‘yxatida" birinchi o‘rin mana to‘rt yildirki, ketma-ket Sequoia Capital investitsiya fondi hamkori Jim Gettsga nasib etmoqda. U WhatsApp’ning erta bosqichida servisga 60 million dollar kiritgan yagona sarmoyachi bo‘lgan. Natijada Getts messenjerni Facebook’ga sotib, 3 milliard dollardan ziyod ishlab oldi. Reytingning ikkinchi pog‘onasini Lowercase Capital fondining boshqaruvchi hamkori Kris Sakka egalladi. U Twitter, Uber va boshqa startaplarga mablag‘ kiritgan bo‘lib, oxir-oqibat ularning barchasi katta biznesga aylandi. Yetakchilar uchligini Benchmark hamkori Piter Fenton tugallaydi. U - Twitter, Zendesk va Yelp sarmoyachilaridan biri. Top-5 ro‘yxatidan shuningdek Instagram’ning ilk sarmoyachisi Stiv Anderson va Founders Fund muassisi Brayan Singermanlar ham o‘rin olgan.